cyanic-selkie/wikianc huggingface dataset:
Πολυπλεξία
μικρογραφία|500px|right|Σχεδιάγραμμα πολυπλεξία - αποπολυπλεξίας. Οι ν γραμμές εισόδου (συνήθως αργής ταχύτητας) πολυπλέκονται για να μεταδοθούν σε μια γραμμή μεγαλύτερης χωρητικότητας (γρήγορη γραμμή). Ο αποπολυπλέκτης λαμβάνει την πολυπλεγμένη ροή δεδομένων, χωρίζει τα δεδομένα ανάλογα με το κανάλι, στο οποίο ανήκουν και τα οδηγεί στις αντίστοιχες γραμμές εξόδου. Στις τηλεπικοινωνίες και στα δίκτυα υπολογιστών πολυπλεξία (multiplexing) λέγεται η μέθοδος, η οποία επιτρέπει σε ψηφιακά δεδομένα ή αναλογικά σήματα από διαφορετικές πηγές, τα οποία, π.χ., εκφράζουν διαφορετικές δικτυακές συνδέσεις, να διέλθουν μέσα από το ίδιο φυσικό μέσο (ένα καλώδιο, στην ενσύρματη επικοινωνία, ή ο ελεύθερος χώρος, στην ασύρματη επικοινωνία). Με αυτόν τον τρόπο κάποιος πόρος, ο οποίος είναι σπάνιος, διαμοιράζεται σε πολλαπλούς χρήστες. Η πολυπλεξία διαιρεί τη χωρητικότητα του τηλεπικοινωνιακού καναλιού σε λογικά κανάλια, ένα για κάθε μεταδιδόμενο πακέτο δεδομένων ή για κάθε σήμα αντίστοιχα, τα οποία διέρχονται συνδυασμένα από το κανάλι. Η αντίστροφη διαδικασία εκτελείται από τον κάθε παραλήπτη, για να απομονωθεί το ζητούμενο πακέτο ή σήμα, και ονομάζεται αποπολυπλεξία. Στα δίκτυα ηλεκτρονικών υπολογιστών (όπου χρησιμοποιείται πολυπλεξία διαίρεσης χρόνου) οι δύο αυτές διεργασίες λαμβάνουν χώρα στο φυσικό επίπεδο του μοντέλου αναφοράς OSI και δεν γίνονται αντιληπτές από τα πρωτόκολλα των ανώτερων επιπέδων.
Πολυπλεξία διαίρεσης συχνότητας
center|thumb|600px|Πολυπλεξία με διαίρεση συχνότητας: Έχουμε τρία σήματα (το κόκκινο, το πράσινο και το μπλε) με εύρος ζώνης 300-3400Hz. Για να μπορέσουμε να τα πολυπλέξουμε με διαίρεση συχνότητας στο μέσο μεταφοράς το οποίο έχει εύρος ζώνης 10 έως 20KHz μετατοπίζουμε τα σήματα στο πεδιό της συχνότητας σε ξεχωριστές ζώνες συχνοτήτων οι οποίες δεν επικαλύπτονται. Στο μέσο μετάδοσης το κάθε σήμα βρίσκεται σε ξεχωριστή ζώνη συχνοτήτων (χωρίς το ένα σήμα να επικαλύπτει το γειτονικό του). Η πολυπλεξία διαίρεσης συχνότητας (frequency-domain-multiplexing FDM) είναι τεχνολογία για την μετάδοση αναλογικών σημάτων. Το εύρος ζώνης του επικοινωνιακού καναλιού διαιρείται σε ζώνες συχνοτήτων που ονομάζονται κανάλια. Η μετάδοση των σημάτων γίνεται ταυτόχρονα στα κανάλια που έχουν καθοριστεί. center|thumb|600px|Παράδειγμα πολυπλεξίας διαίρεσης συχνότητας: Κάθε ραδιοφωνικός σταθμός εκπέμπει στο δικό του [[Εύρος ζώνης|κανάλι (εύρος ζώνης) και η μετάδοση γίνεται παράλληλα-ταυτόχρονα μέσω της ατμόσφαιρας με ηλεκτρομαγνητικά κύματα. Ο ραδιοφωνικός δέκτης είναι ένας αποπολυπλέκτης όπου επιλέγουμε το επιθυμητό κανάλι-σταθμό.]] Παράδειγμα πολυπλεξίας διαίρεσης συχνότητας είναι η μετάδοση τηλεοπτικών και ραδιοφωνικών σημάτων. Ο κάθε ραδιοφωνικός/τηλεοπτικός σταθμός έχει καθορισμένο εύρος ζώνης (το αποκαλούμε συχνότητα σταθμού) όπου μπορεί να εκπέμψει. Όλοι οι σταθμοί εκπέμπουν παράλληλα αλλά περιορίζουν τις εκπομπές τους στις ζώνες συχνοτήτων που έχουν καθοριστεί (συχνότητες σταθμών). Το μέσο μετάδοσης είναι η ατμόσφαιρα και η εκπομπή γίνεται με ηλεκτρομαγνητικά κύματα. Η τηλεόραση/ραδιόφωνο είναι ένας αποπολυπλέκτης, στον οποίο επιλέγοντας τη συχνότητα του σταθμού επιλέγουμε την αποπολύπλεξη της ζώνης συχνότητας στην οποία εκπέμπει ο σταθμός.
Πολυπλεξία διαίρεσης χρόνου
center|thumb|500px|Παράδειγμα πολυπλεξίας διαίρεσης χρόνου: Εφαρμόζεται στην ψηφιακή μετάδοση όπου κάθε κανάλι/γραμμή μπορεί για ελάχιστο χρόνο (χρονοθυρίδα) να χρησιμοποιήσει όλο το εύρος ζώνης του μέσου μετάδοσης. Η εναλλαγή μετάδοσης γίνεται με γοργό ρυθμό και επειδή το μέσο μετάδοσης είναι γρηγορότερο από τα κανάλια/γραμμές έχουμε την ψευδαίσθηση ότι έχουμε ταυτόχρονη μετάδοση. Η πολυπλεξία διαίρεσης χρόνου (time-division-multiplexing) είναι τεχνολογία ψηφιακής μετάδοσης σημάτων και χρησιμοποιείται κυρίως στην επικοινωνία ηλεκτρολογικών υπολογιστών. Ο χρόνος διαιρείται σε χρονοθυρίδες (timeslots) και η μεταφορά των σημάτων γίνεται κυκλικά. Αν θέλουμε να στείλουμε αναλογικά σήματα με την πολυπλεξία διαίρεσης χρόνου, κάνουμε δειγματοληψία των σημάτων και αποστέλλουμε κυκλικά τα δείγματα (δεν χρησιμοποιείται συχνά αυτή η μέθοδος). Με αυτόν το τρόπο δεδομένα διαφορετικών πηγών πολυπλέκονται χρονικά και μεταδίδονται στην ίδια γραμμή (μέσο μετάδοσης).
Στατιστική πολυπλεξία
Η στατιστική πολυπλεξία είναι μια μορφή πολυπλεξίας διαίρεσης χρόνου και χρησιμοποιείται στα δίκτυα υπολογιστών. Σε ένα δίκτυο υπολογιστών όταν χρησιμοποιείται πολυπλεξία διαίρεσης χρόνου με σταθερές χρονοθυρίδες, η επικοινωνία των Η/Υ δεν γίνεται με τον βέλτιστο τρόπο δηλαδή δεν εκμεταλλεύονται όλοι οι πόροι (γραμμές) του δικτύου. Αυτό συμβαίνει γιατί σε ένα δίκτυο, οι ηλεκτρονικοί υπολογιστές δεν στέλνουν/λαμβάνουν δεδομένα ταυτόχρονα και έχουν τις ίδιες σε κάθε χρονική στιγμή απαιτήσεις για ταχύτητα επικοινωνίας. Στην στατιστική πολυπλεξία ο χρόνος μετάδοση δεν διαιρείται σε ίσες χρονοθυρίδες αλλά μοιράζεται σε χρονοθυρίδες διαφορετικού μεγέθους, ανάλογα με τρέχουσες ανάγκες επικοινωνίας των υπολογιστών στο δίκτυο.
Πηγές
Κατηγορία:Ψηφιακή τηλεόραση Κατηγορία:Ψηφιακό ραδιόφωνο Κατηγορία:Ορολογία τηλεόρασης
Τίο Έλληνας
Ο Ευτύχιος "Τίο" Έλληνας (γεννημένος στις 27 Ιανουαρίου 1992, στη Λάρνακα, Κύπρος) είναι Κύπριος οδηγός αγώνων. Ο Έλληνας ξεκίνησε με τα καρτ στην ηλικία των επτά, και από το 2003 έως το 2009 κέρδισε 10 αγωνιστικά πρωταθλήματα καρτ στην Κύπρο και το 2005 κέρδισε το διεθνές τελικό του κυπέλλου ΡΟΚ. Ήταν ο νικητής σε Γκραν Πρι στο Ηνωμένο Βασίλειο όπου αγωνίστηκε με άλλους 50 κορυφαίους νέους οδηγούς από όλο τον κόσμο.
Το 2010, αγωνίστηκε στο Πρωτάθλημα MSA Dunlop Formula Ford της Μεγάλης Βρετανίας με την ομάδα JTR. Κέρδισε τρεις αγώνες και τερμάτισε τέταρτΟς στο πρωτάθλημα, η υψηλότερη θέση για έναν αρχάριο οδηγό μετά τον Τζένσον Μπάτον το 1998, κερδίζοντας τον τίτλο "Αρχάριος της Χρονιάς".
Το 2011, ο Έλληνας αγωνίστηκε στο βρετανικό πρωτάθλημα Formula Renault 2.0 πρωτάθλημα για την ομάδα Atech Reid GP, τελειώνοντας τρίτος συνολικά. Εντάχθηκε στη Marussia Manor Racing για την σεζόν της GP3 Series για το 2012.
Το 2013, ο Έλληνας μπήκε σε δοκιμές για την Marussia F1 Team.
Προσωπική ζωή
Ο Έλληνας συνεχίζει να ζει στην Λάρνακα της Κύπρου.
Εξωτερικοί σύνδεσμοι
Κατηγορία:Κύπριοι οδηγοί αγώνων
Νίνα Άντριτς
Η Νίνα Άντριτς (πολωνικά: Nina Andrycz) (11 Νοεμβρίου 1912 – 31 Ιανουαρίου 2014) ήταν Πολωνή ηθοποιός και σύζυγος του Γιούζεφ Τσιρανκιέβιτς. Σπούδασε νομικά στο Πανεπιστήμιο του Βίλνο.
Ήταν μια από τις πρώτες αξιόλογες πελάτισσες της φωτογράφου Ζόφια Νασιερόφσκα. Η Άντριτς είπε στη Νασιερόφσκα ότι χρησιμοποίησε έναν καθρέφτη για να έχει τη σωστή εμφάνιση στο πρόσωπό της. Η Νασιερόφσκα εκείνη την εποχή ήταν μόλις 20 ετών, αλλά πίστευε ότι, παρόλο που μερικές γυναίκες πίστευαν ότι μπορούσαν να βελτιώσουν την εμφάνισή τους κοιτώντας στον καθρέφτη, η Νασιερόφσκα είπε ότι αυτό ήταν μια πλάνη. Τράβηξε φωτογραφίες της Άντριτς επιτρέποντάς της να χρησιμοποιήσει τον καθρέφτη της, αλλά αυτές που επιλέχθηκαν για δημοσίευση δημιουργήθηκαν χωρίς τον καθρέφτη.
Εξωτερικοί σύνδεσμοι
Κατηγορία:Πολωνές ηθοποιοί κινηματογράφου Κατηγορία:Πολωνές ηθοποιοί θεάτρου Κατηγορία:Πολωνοί αιωνόβιοι Κατηγορία:Αποδέκτες του Χρυσού Μεταλλίου για Αξία στον Πολιτισμό - Gloria Artis Κατηγορία:Διοικητές με Αστέρι του Τάγματος της Αναγέννησης της Πολωνίας Κατηγορία:Αποδέκτες του Τάγματος του Λαβάρου της Εργασίας Κατηγορία:Αποδέκτες του Χρυσού Σταυρού της Αξίας (Πολωνία) Κατηγορία:Ενταφιασμοί στο Κοιμητήριο Ποβόνσκι
Άτος Φερέιρα Κόστα
Καριέρα
Ο Άτος Φερέιρα Κόστα αγωνίστηκε στη Βραζιλία από το 2007 έως το 2016, και θα μπορούσε να χαρακτηριστεί και ως "γυρολόγος" των γηπέδων, αφού ποτέ δεν έμεινε σε κάποιο σύλλογο περισσότερο από ένα χρόνο, με εξαίρεση την Αλ Νασρ του Ντουμπάι. Το 2016 έφυγε για πρώτη φορά από τη Βραζιλία, αποδεχόμενος πρόταση της αιγυπτιακής Ζάμαλεκ από την πόλη Γκίζα, που όμως αγωνίζεται στο Κάιρο. Με τη Ζάμαλεκ αγωνίστηκε στο πρωτάθλημα της Αιγύπτου, με την οποία κατέκτησε το κύπελλο του 2016.
Τον Οκτώβριο του 2016, υπέγραψε στον Ολυμπιακό Πειραιώς, με τον οποίο κατέκτησε το Κύπελλο Ελλάδας και το Λιγκ Καπ της περιόδου 2016–17. Στη συνέχεια μετά από ετήσια περάσματα από Ιταλία, Βραζιλία και Πορτογαλία κατέληξε στα Ηνωμένα Αραβικά Εμιράτα, όπου αγωνίζεται μεχρι σήμερα.
Εθνικά Πρωταθλήματα
2 Πρωταθλήματα Βραζιλίας 1 Πρωτάθλημα Αιγύπτου
Πρωταθλήματα ποδοσφαίρου υποδομής Σούπερ Λιγκ
Τα Πρωταθλήματα Υποδομής Super League, είναι οι διοργανώσεις στις οποίες μετέχουν οι ομάδες υποδομής των συλλόγων που αγωνίζονται στην Σούπερ Λίγκα. Ιδρύθηκε το 2002 ως μία ενιαία κατηγορία, ενώ το 2008 διασπάστηκε σε δύο, κι από το 2013 σε τρία επίπεδα ηλικιών. Παλαιότερα ήταν γνωστό ως "Πρωτάθλημα Ερασιτεχνών".
Διοργανώσεις
Σε κάθε διοργάνωση μετέχουν οι ομάδες υποδομής των ΠΑΕ που μετέχουν στο πρωτάθλημα ανδρών. Έτσι μία ομάδα δύναται να αναδειχθεί πρωταθλήτρια σε κάποιο από τα πρωταθλήματα υποδομής, αλλά να μην μετέχει στο πρωτάθλημα του επόμενου έτους αν η ανδρική ομάδα υποβιβαστεί.
Πρωτάθλημα Κ–19
Διεξάγεται σε έναν ενιαίο όμιλο. Η πρώτη ομάδα στη βαθμολογία μετά την ολοκλήρωση των αγώνων αναδεικνύεται πρωταθλήτρια. Το πρόγραμμα των αγωνιστικών είναι κοινό με το πρωτάθλημα ανδρών.
Ως την περίοδο 2005-06 και πριν την ανάληψη της διοργάνωσης από τη Σούπερ Λίγκα, οι έδρες των αναμετρήσεων στο πρωτάθλημα νέων ήταν αντίστροφες με αυτές του πρωταθλήματος ανδρών (οι ομάδες που στα πλαίσια κάθε αγωνιστικής αγωνίζονταν ως φιλοξενούμενες στο πρωτάθλημα ανδρών, ήταν αντίστροφα γηπεδούχες στο πρωτάθλημα νέων ενάντια στους ίδιους αντιπάλους), ενώ ίσχυε και διεξαγωγή πλέι οφ μεταξύ των τεσσάρων πρώτων της βαθμολογίας (μονοί αγώνες) σε περίπτωση που η διαφορά μεταξύ πρώτου και δεύτερου ήταν μικρότερη των έξι βαθμών.
Πρωτάθλημα Κ–17
Διεξάγεται σε δύο ομίλους όπου τοποθετούνται με γεωγραφικά κριτήρια οι ομάδες. Οι δύο πρώτες ομάδες κάθε ομίλου προκρίνονται στην τελική φάση, η οποία διεξάγεται σε ένα γήπεδο με νοκ-άουτ αναμετρήσεις (ημιτελικοί και τελικός). Η νικήτρια του τελικού αναδεικνύεται πρωταθλήτρια.
Πρωτάθλημα Κ–15
Διεξάγεται σε δύο ομίλους όπου τοποθετούνται με γεωγραφικά κριτήρια οι ομάδες. Η συμμετοχή σε αυτή την κατηγορία είναι προαιρετική. Η πρώτη ομάδα κάθε ομίλου προκρίνεται στον μονό τελικό που διεξάγεται σε ουδέτερο γήπεδο, με τη νικήτρια να αναδεικνύεται πρωταθλήτρια.
Σύνολο τίτλων
{|
Εξωτερικοί σύνδεσμοι
Κατηγορία:Πρωταθλητές Ελλάδος *
Αθεϊστικός φεμινισμός
Ο αθεϊστικός φεμινισμός είναι κλάδος του φεμιμινισμού ο οποίος προάγει τον αθεϊσμό. Οι αθεϊστές φεμινιστές αντιτίθενται στη θρησκεία την οποία θεωρούν κύρια πηγή της γυναικείας καταπίεσης και ανισότητας, πιστεύοντας πως η πλειονότητα των θρησκευμάτων είναι σεξιστικά.
Παραπομπές
Κατηγορία:Αθεϊσμός Κατηγορία:Φεμινιστική φιλοσοφία
Ιστορική γλωσσολογία
Η ιστορική γλωσσολογία είναι ο κλάδος της γλωσσολογίας που μελετά την ιστορική εξέλιξη των γλωσσών και τη σχέση μεταξύ διαφορετικών γλωσσών. Κλάδος της είναι η συγκριτική γλωσσολογία, αν και τις περισσότερες φορές η μελέτη του ενός κλάδου απαιτεί προσφυγή και στον άλλο, έτσι ώστε να δίνεται και στους δύο κλάδους το κοινό όνομα «ιστορικοσυγκριτική γλωσσολογία». Κύριο εργαλείο της ιστορικής γλωσσολογίας είναι η επανασύνθεση, με την οποία με βάση τα γλωσσικά δεδομένα που γνωρίζουμε προσπαθούμε να επανασυνθέσουμε την αρχική μορφή της γλώσσας, την πρωτογλώσσα.
Ιστορική γλωσσολογία
Η ιστορική γλωσσολογία (που ονομάζεται επίσης διαχρονική γλωσσολογία) είναι η μελέτη της γλωσσικής αλλαγής εντός της ίδιας γλώσσας. Η ιστορική γλωσσολογία χρησιμοποιεί την εσωτερική επανασύνθεση ως εργαλείο: χρησιμοποιώντας τα δεδομένα μιας επιμέρους γλώσσας προσπαθεί να ανακατασκευάσει την πρωτογλώσσα. Έχει τέσσερις σκοπούς κυρίως:
Είναι μια διαχρονική επιστήμη, η οποία προέρχεται από την επιστήμη της φιλολογίας.
Ωδείο της Μόσχας
Το Ωδείο της Μόσχας (Московская государственная консерватория имени Петра Ильича Чайковского) είναι εξέχον ωδείο της Ρωσίας. Ιδρύθηκε το 1866 από τον Νικολάι Ρουμπινστάιν (αδελφό του διάσημου Ρώσσου πιανίστα και συνθέτη, Άντον Ρουμπινστάιν, ο οποίος ίδρυσε το Ωδείο της Αγίας Πετρούπολης το 1862) και τον Πρίγκηπα Νικολάι Πέτροβιτς Τρουμπέτζκοϊ.
Στο ωδείο είχε διοριστεί από την αρχή ο Πιότρ Ιλίτς Τσαϊκόφσκι ως καθηγητής θεωρίας και αρμονίας, θέση την οποία κράτησε μέχρι το 1878 περίπου. Από το 1940 το ωδείο φέρει το όνομα του Τσαϊκόφσκι.
Εξωτερικοί σύνδεσμοι
Κατηγορία:Κτίρια και κατασκευές στη Μόσχα Μοσχα Κατηγορία:Πολιτισμός στη Μόσχα
Γκάμπιερ Νήσοι
Οι Γκάμπιερ Νήσοι (κατ΄ ερμηνεία της γαλλικής τους ονομασίας: Îles Gambier) ή, επισήμως, Αρχιπέλαγος των Γκάμπιερ (γαλλικά: Archipel des Gambier) είναι μια ομάδα νησιών στον νότιο Ειρηνικό Ωκεανό που διοικητικά αποτελεί τμήμα της Γαλλικής Πολυνησίας. Το αρχιπέλαγος βρίσκεται νοτιοανατολικά του Τουαμότου αρχιπελάγους, και πολύ κοντά σε αυτό, αλλά θεωρείται ξεχωριστό αρχιπέλαγος λόγω της ξεχωριστής γλώσσας και κουλτούρας των νησιών. Το μεγαλύτερο νησί είναι η Μανγκαρέβα.
Εξωτερικοί σύνδεσμοι
Κατηγορία:Γεωγραφία της Γαλλικής Πολυνησίας Κατηγορία:Αρχιπελάγη Γ
Άγιος Στέφανος Σαραβαλίου Αχαΐας
Ο  Άγιος Στέφανος είναι πεδινός οικισμός του Νομού Αχαΐας, ευρισκόμενος στην ευρύτερη περιοχή της πόλης των Πατρών.
Τοποθεσία και φυσιογνωμία
Ο Άγιος Στέφανος απέχει οδικώς από το κέντρο της Πάτρας περίπου 7 χιλιόμετρα, και ως οικισμός γειτνιάζει, με τα Δεμένικα στα δυτικά, με τον Γλαύκο στα βόρεια και κατάντη του, με την περιοχή του Πετρωτού και την φημισμένη ιστορική οινοποιία Αχάια Κλάους στα ανατολικά, ενώ στα νότια του βρίσκεται το Σαραβάλι και στα νοτιοδυτικά ο οικισμός Μπάκαρι. Επιπλέον, στα νότια όρια του διέρχεται η Περιμετρική Οδός Πατρών.
Στην περιοχή, σε παράπλευρο δρόμο της Περιμετρικής Οδού Πατρών, βρίσκεται ο γραφικός μικρός πέτρινος ναός αφιερωμένος στον Άγιο Ραφαήλ, ενώ στα βόρεια του οικισμού, δίπλα στον Γλαύκο ποταμό βρίσκονται οι αθλητικές εγκαταστήσεις του ποδοσφαιρικού σωματείου «Θύελλα Πατρών».
Η ευρύτερη περιοχή τα τελευταία χρόνια γνωρίζει μεγάλη οικονομική ανάπτυξη καθώς βρίσκεται πολύ κοντά στο Βιοτεχνικό Πάρκο (ΒΙΟ. ΠΑ.) Γλαύκου Πάτρας, με αρκετές επιχειρήσεις να είναι εγκατεστημένες εκεί συμβάλλοντας στη διαμόρφωση της φυσιογνωμίας της.
Ιστορικά στοιχεία
Η ονομασία του προήλθε από τον ομώνυμο παλιό ναό της περιοχής. Αναγνωρίστηκε ως οικισμός το 1971 και εντάχτηκε στην τότε Κοινότητα Σαραβαλίου της τότε Επαρχίας Πατρών. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Μεσσάτιδος ως τμήμα του πρώην Δημοτικού Διαμερίσματος Σαραβαλίου. Σύμφωνα με το «Πρόγραμμα Καλλικράτης» από την 1η Ιανουαρίου του 2011 ανήκει στον (διευρυμένο) Δήμο Πατρέων και αποτελεί τμήμα της Δημοτικής Κοινότητας Σαραβαλίου.
Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Μεσσάτιδος Κατηγορία:Δήμος Πατρέων
Σίαρνακ (δορυφόρος)
Ο Σίαρνακ (αγγλικά: Siarnaq), ή Κρόνος XXIX (Saturn XXIX) είναι ένας ακανόνιστος φυσικός δορυφόρος του πλανήτη Κρόνου. Ανακαλύφθηκε το 2000 και του δόθηκε προσωρινά το όνομα S/2000 S 3.
Πήρε το όνομά του τον Αύγουστο του 2003 από τον ομώνυμο γίγαντα της μυθολογίας των Ινουίτ. Είναι το μεγαλύτερο μέλος της Ινουίτ ομάδας των ανώμαλων δορυφόρων του Κρόνου.
Η τροχιά του γύρω από τον Κρόνο έχει μέση απόσταση από αυτόν 17,5 εκατομμύρια χλμ. και έχει περίπου 40 χλμ. διάμετρο και λευκαύγεια 0,04.
thumb|left|300px|Διάγραμμα με τις τροχιές των ανώμαλων δορυφόρων του Κρόνου: Γαλατικοί (κόκκινο) και Ινουίτ (μπλε). Η εκκεντρότητα των τροχιών αναπαριστάται με τα κίτρινα μέρη, εκτεινόμενα από το περίκεντρο προς προς το απόκεντρο
thumb|left|330px|Απεικόνιση του Σίαρνακ από το πρόγραμμα Σελέστια. Η ομοιότητα στα στοιχεία της τροχιάς του καθώς και η ομοιότητα στα φυσικά χαρακτηριστικά του με τα άλλα μέλη της Ινουίτ ομάδας, οδηγεί στην άποψη πως τα μέλη της ομάδας προέρχονται από διάσπαση ενός μεγαλύτερου δορυφόρου.
Εξωτερικοί σύνδεσμοι
Κατηγορία:Φυσικοί δορυφόροι Κρόνου
Αγγελιοφόρος
Ο Αγγελιοφόρος ήταν καθημερινή πρωινή πολιτική εφημερίδα με έδρα τη Θεσσαλονίκη. Το ημερήσιο φύλλο, καθώς και η εβδομαδιαία έκδοση Αγγελιοφόρος της Κυριακής εκδίδονταν από την Εκδοτική Βορείου Ελλάδος ΑΕ (ιδιοκτησίας της οικογένειας Μπακατσέλου) στη Θεσσαλονίκη και κυκλοφορούσε στη Βόρεια Ελλάδα. Αρχικά ξεκίνησε ως μια εφημερίδα με αγγελίες εργασίας και το 1996, η έκδοση αναβαθμίστηκε σε μια πολιτική εφημερίδα. Το τελευταίο φύλλο της εφημερίδας κυκλοφόρησε την Παρασκευή 23 Οκτωβρίου 2015. Ο Αγγελιοφόρος κυκλοφορούσε καθημερινά, εκτός Δευτέρας.
Ένθετα
Ο «Αγγελιοφόρος» περιελάμβανε τις καθημερινές τα ένθετα «Μικρές αγγελίες» και «Φωνή των Σπορ» με αθλητικά νέα, τις Τετάρτες το ένθετο «Ακίνητα» με πληροφορίες για το real estate της Θεσσαλονίκης και της Βόρειας Ελλάδας, τις Πέμπτες το ένθετο «Εργασία» με θέσεις στο δημόσιο και ιδιωτικό τομέα, τις Παρασκευές το ένθετο «Standard» για το στοίχημα και τα Σάββατα το ένθετο «Auto Αγγελιοφόρος» αφιερωμένο στο αυτοκίνητο.
Στον «Αγγελιοφόρο της Κυριακής» περιλαμβάνονταν τα ένθετα «Sunday» ποικίλης ύλης, «Κατοικία» αφιερωμένο στη διακόσμηση και στην ακίνητη περιουσία, “Ταξίδια” και μία φορά το μήνα το περιοδικό Close Up για τη μόδα, τη γυναίκα και την αγορά. Επίσης περιελάμβανε ένθετα για την εργασία και μικρές αγγελίες.
Κυκλοφορία
Οι εφημερίδες πραγματοποιούν περίπου 20 ειδικές εκδόσεις ετησίως. Οι εφημερίδες είναι πρώτες σε κυκλοφορία και αναγνωσιμότητα στο νομό Θεσσαλονίκης, ενώ πάνω από 6 στους 10 αναγνώστες τους είναι 18-44 ετών (μετρήσεις Focus-Bari).
Πτώχευση και τέλος λειτουργίας
Στις αρχές του 2015, η εφημερίδα αντιμετώπιζε σοβαρά οικονομικά προβλήματα. Οι εργαζόμενοι παρέμειναν απλήρωτοι για διάστημα 8 μηνών. Ο ιδιοκτήτης της εφημερίδας και επιχειρηματίας, Αλέξανδρος Μπακατσέλος κήρυξε πτώχευση της εταιρείας και στις 27 Οκτωβρίου 2015 ο Βασίλης Μπακατσέλος, υιός του επιχειρηματία, ανακοίνωσε στους εργαζομένους της εφημερίδας το οριστικό τέλος λειτουργίας της εφημερίδας και ότι η εταιρεία προχωρά σε παύση πληρωμών και κήρυξη πτώχευσης. Λίγες ημέρες αργότερα, οι εργαζόμενοι της εφημερίδας προχώρησαν στην έκδοση 2 απεργιακών φύλλων με κεντρικό θέμα την στάση των ιδιοκτητών απέναντι στην αδυναμία πληρωμής των εργαζομένων.
Εξωτερικοί σύνδεσμοι
Κατηγορία:Πρώην εφημερίδες στην ελληνική γλώσσα Κατηγορία:Εφημερίδες με τόπο έκδοσης τη Θεσσαλονίκη
Καλλιάνασσα
Στην ελληνική μυθολογία με το όνομα Καλλιάνασσα είναι γνωστή μία από τις 50 Νηρηίδες, δηλαδή τις θυγατέρες του Νηρέα και της Δωρίδας. Η Καλλιάνασσα είναι μία από τις 32 Νηρηίδες που αναφέρονται στην Ιλιάδα (ραψωδία Σ, στίχος 46), ότι ήρθαν να θρηνήσουν μαζί με τη Θέτιδα από τα βάθη της θάλασσας στην ακτή της Τρωάδας για τον μελλοντικό θάνατο του γιου της Αχιλλέα.
Νίκος Σπυρόπουλος (μουσικός)
Ο Νίκος Σπυρόπουλος (7 Νοεμβρίου 1957 – 19 Ιουνίου 2020) ήταν Έλληνας μουσικός της ροκ σκηνής, ιδρυτικό μέλος του συγκροτήματος "Σπυριδούλα".
Καλλιάνασσα
Πηγή
Καλλιανασσα
Νίκος Σπυρόπουλος (μουσικός)
Βιογραφικά Στοιχεία
Γεννήθηκε στην Αθήνα το 1957. Το οικογενειακό περιβάλλον στο οποίο μεγάλωσε τον μύησε στη μουσική, μιας και οι δύο γονείς του έπαιζαν όργανα. Ήδη, σε ηλικία τεσσάρων ετών είχε αρχίσει μαθήματα πιάνου. Αργότερα, ο κατά τρία χρόνια μεγαλύτερος αδελφός του, ο Βασίλης, τον έβαλε με κυριολεκτικά βίαιες μεθόδους να μάθει κιθάρα για να του κρατάει ακόρντα και να μαθαίνει εκείνος τα σόλο. Τα δυο αδέλφια ήθελαν και προσπαθούσαν να φτιάξουν συγκρότημα από την εφηβεία. Ο Νίκος Σπυρόπουλος ασχολήθηκε με το πιάνο, την κιθάρα και το τραγούδι, ενώ μιλούσε Αγγλικά και Γαλλικά.
Ρουφίτζι (αποσαφήνιση)
Η ονομασία Ρουφίτζι μπορεί να αναφέρεται:
Νίκος Σπυρόπουλος (μουσικός)
Βιογραφικά Στοιχεία
Απεβίωσε στην Αθήνα το 2020, από καλπάζοντα καρκίνο του πνεύμονα, σε ηλικία 63 ετών.
Καριέρα
Οι Νίκος και Βασίλης Σπυρόπουλος παρέμειναν η βασική κινητήρια δύναμη πίσω από το σχήμα (Σπυριδούλα), παρά τις πολλές αλλαγές στη σύνθεση, και από τους πρώτους που στήριξαν το μουσικό φεστιβάλ της "Ζήρειας" στην ορεινή Κορινθία, που πραγματοποιείται κάθε χρόνο στη μνήμη του αδικοχαμένου μπασίστα Νίκου Δόικα, ο οποίος υπήρξε και μέλος τους.
Το 2017, με αφορμή τα 40 χρόνια ενεργής παρουσίας στην ελληνική ροκ σκηνή, έκαναν ένα μεγάλο, επετειακό live παρέα με τους Δημήτρη Πουλικάκο, Γιάννη Αγγελάκα κ.ά.
Παραπομπές
Κατηγορία:Έλληνες μουσικοί Κατηγορία:Ροκ μουσικοί Κατηγορία:Έλληνες ροκ μουσικοί Κατηγορία:Έλληνες_κιθαρίστες Κατηγορία:Έλληνες_πιανίστες Κατηγορία:Έλληνες άνδρες τραγουδιστές
Μεχμέτ Ρεσίτ Πασάς
Ο Μεχμέτ Ρεσίτ Πασάς, ο επονομαζόμενος Κιουταχής (τουρκικά: Reşid Mehmed Paşa) (1780 - 1839), ήταν διαβόητος Οθωμανός στρατηγός κατά τη διάρκεια της Ελληνικής Επανάστασης, που αργότερα διετέλεσε και Μέγας Βεζίρης.
Βιογραφία Μεχμέτ Ρεσίτ Πασά
Γεννήθηκε στη Γεωργία το 1780 και ήταν γιος Έλληνα ορθόδοξου ιερέα καταγόμενου από τον Πόντο. Αιχμαλωτίστηκε σε μικρή ηλικία σε επιχείρηση του οθωμανικού στόλου υπό τον Καπουδάν Πασά (δηλ. στόλαρχο) Μεχμέτ Χοσρέφ Πασά ο οποίος και τον παρέδωσε στο Σαράι της Κωνσταντινούπολης. Εκεί συνδέθηκε φιλικά με τον μετέπειτα Σουλτάνο Μαχμούτ Β΄.
Σε ηλικία μόλις 20 ετών έλαβε το αξίωμα του «Πεσκήρ Αγά» και εξετέλεσε πολλές διπλωματικές αποστολές, μεταξύ των οποίων και στην Ύδρα προς συνεννόηση με τον Ρώσο ναύαρχο Σενιάβιν. Το 1809 διορίστηκε Βαλής (κυβερνήτης) της Κιουτάχειας, απ' όπου πήρε και το προσωνύμιο «Κιουταχής» (οι Έλληνες επαναστάτες τον αποκαλούσαν υποτιμητικά και «Κιουτάγα», κάτι που τον εξόργιζε). Το 1820 στάλθηκε επικεφαλής τουρκικού στρατού εναντίον του αποστάτη Αλή Πασά στα Ιωάννινα, τον οποίο και κατόρθωσε να νικήσει ενώ μετά το τέλος της εκστρατείας διορίστηκε πασάς των Τρικάλων και κατέπνιξε στο αίμα την εξέγερση των Αγράφων (1821).
Με τη γενίκευση της Επανάστασης, και αφού είχε νικήσει τους Έλληνες στη μάχη του Πέτα, ο Κιουταχής διορίστηκε Σερασκέρης της Ρούμελης (δηλ. διοικητής των στρατευμάτων της Ρούμελης) και ουσιαστικά ανέλαβε επικεφαλής της εκστρατείας που είχε ως σκοπό να προβεί σε γενικές εκκαθαρίσεις από κάθε επαναστατικό στοιχείο, ό,τι δεν κατάφεραν δηλαδή οι προκάτοχοί του, ο Ομέρ Βρυώνης, ο Αμπάς Πασάς, ο Ντίμπρα Πασάς και ο Μουσταή Πασάς Σκόδρας. Έτσι το 1823 αφού κατέλαβε όλη τη Στερεά Ελλάδα προχώρησε στο Μεσολόγγι το οποίο και πολιόρκησε. Η πεισματώδης και σκληρή όμως αντίσταση των πολιορκούμενων, σε συνδυασμό με την καταστροφή, κατά την ναυμαχία της Άνδρου, (γνωστή και ως ναυμαχία του Καφηρέα), της τουρκικής αρμάδας που μετέφερε πολεμοφόδια στους πολιορκητές, από τον Γεώργιο Σαχτούρη, οδήγησε τον Κιουταχή να ζητήσει τη βοήθεια του Ιμπραήμ, πράγμα που τελικά ανάγκασε τους Μεσολογγίτες να κάνουν την ηρωική έξοδό τους στις 10 Απριλίου του 1826.
Στη συνέχεια ο Κιουταχής στράφηκε κατά της Αθήνας και πολιόρκησε για περίπου ένα χρόνο (Φθινόπωρο του 1826 - τέλη Μαΐου του 1827) τους επαναστάτες που ήταν κλεισμένοι στην Ακρόπολη. Μετά από πολλές μάχες στις οποίες διακρίθηκαν πολλοί Έλληνες οπλαρχηγοί και κυρίως ο αρχιστράτηγος των Ελλήνων Γεώργιος Καραϊσκάκης, ο Κιουταχής, στις 24 Μαΐου του 1827, πέτυχε την παράδοση της Ακρόπολης.
Τον επόμενο χρόνο ο Κιουταχής ανέλαβε Σερασκέρης στις παραδουνάβιες ηγεμονίες ενώ επέκειτο ο Ρωσοτουρκικός πόλεμος. Στη συνέχεια διορίστηκε Μέγας Βεζίρης, θέση από την οποία ηγήθηκε του τουρκο-οθωμανικού στρατού κατά των Ρώσων, πλην όμως ηττήθηκε από τον στρατηγό Δίεβιτς στη περιοχή της Αδριανούπολης. Αργότερα επιχείρησε όμοια εκστρατεία στην Αλβανία όπου κατάφερε να συγκεντρώσει τους κυριότερους φύλαρχους στο Μοναστήριο όπου και τους κατέσφαξε. Το 1832 στράφηκε εναντίον του Ιμπραήμ Πασά που είχε εισβάλλει στη Συρία, πλην όμως, κοντά το Ικόνιο, ηττήθηκε κατά κράτος και αιχμαλωτίσθηκε μαζί με 5.000 στρατιώτες του, με άλλους 3.000 να κείτονται νεκροί από το σύνολο των 53.000-60.000 ανδρών του. Ύστερα από την παρέμβαση των Ρώσων και την καταβολή πλούσιων ανταλλαγμάτων, απελευθερώθηκε τον επόμενο χρόνο και ανέκτησε το αξίωμά του τού Μεγάλου Βεζύρη.
Απεβίωσε το 1839 στη Σεβάστεια σε ηλικία 59 ετών, από εγκεφαλίτιδα, ενώ προσπαθούσε να καταστείλει την εξέγερση των Κούρδων.
Πηγές
Κιουταχης Κατηγορία:Οθωμανοί ελληνικής καταγωγής Κιουταχης Κατηγορία:Οθωμανοί στρατιωτικοί της Ελληνικής Επανάστασης του 1821
Χουάν Κάρλος (ποδοσφαιριστής, γενν. το 1990)
Ο Χουάν Κάρλος Πέρεθ Λόπεθ (ισπανικά: Juan Carlos Pérez López, γενν. στις 30 Μαρτίου 1990), γνωστός ως Χουάν Κάρλος ή Χουανκάρ (Juankar), είναι Ισπανός επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός ή πλάγιος μέσος για τον Παναθηναϊκό.
Ήταν γνωστός ως El Galgo de Boadilla (Λαγωνικό της Μποαντίγια) λόγω της ταχύτητάς του.
Σταδιοδρομία σε συλλόγους
Ο Χουανκάρ ξεκίνησε την ποδοσφαιρική του σταδιοδρομία στην ακαδημία ΕΦΜΟ Μποαντίγια, περνώντας 11 χρόνια εκεί από την ηλικία των έξι ετών. Το 2007, η Ρεάλ Μαδρίτης τον υπέγραψε στην ακαδημία νέων της.
Ύστερα από δύο χρόνια, ο Χουανκάρ προήχθη στη Ρεάλ Μαδρίτης Καστίγια, όπου αγωνίστηκε σε δύο πλήρεις σεζόν της Σεγούντα Ντιβισιόν Β. Το πρώτο του γκολ επιτεύχθηκε στις 8 Νοεμβρίου 2009, σε μια εντός έδρας νίκη με 4-2 εναντίον της Χιμνάστικα ντε Τορελαβέγκα. Στις 28 Σεπτεμβρίου 2010, κλήθηκε στην πρώτη ομάδα της Ρεάλ Μαδρίτης για τον αγώνα της φάσης ομίλων του Τσάμπιονς Λιγκ εναντίον της Οσέρ, αλλά τελικά δεν άφησε τον πάγκο στη νίκη με 1-0.
Στις 3 Οκτωβρίου 2010, ο Χουανκάρ έκανε τελικά την πρώτη του εμφάνιση για την πρώτη ομάδα της Ρεάλ Μαδρίτης, παίζοντας 11 λεπτά στη θέση του Άνχελ Ντι Μαρία στην εντός έδρας νίκη με 6-1 επί της Ντεπορτίβο Λα Κορούνια για την Πριμέρα Ντιβισιόν. Έπαιξε σε 32 αγώνες και σημείωσε τρία γκολ για την ομάδα Β, η οποία τελικά τα οποία τελικά αποκλείστηκε στα πλέι οφ ανόδου.
Στις 7 Ιουλίου 2011, ο Χουανκάρ υπέγραψε για την Ρεάλ Σαραγόσα από την ιδιοκτήτρια τρίτης πλευράς Quality Sports Investments, μέσω της Μπράγκα. Στις 22 Σεπτεμβρίου, μπήκε ως αλλαγή στο δεύτερο ημίχρονο τους εκτός έδρας αγώνα εναντίον της Ρεάλ Μπέτις με το σκορ στο 4-1 για τους οικοδεσπότες και σημείωσε δύο γκολ σε δύο λεπτά που τελικά απέφεραν αποτέλεσμα, καθώς η ομάδα της Αραγωνίας έχασε με 4-3.
Στη συνέχεια, ο Χουανκάρ εντάχθηκε τις επόμενες σεζόν με δανεισμό στην Ρεάλ Μπέτις, στη Γρανάδα και στη Μάλαγα, όλες στην πρώτη κατηγορία. Στις 19 Ιουλίου 2017, εντάχθηκε στη Μάλαγα με μόνιμη μετακίνηση, υπογράφοντας τετραετές συμβόλαιο. Κατά τη διάρκεια της θητείας του στο Στάδιο Λα Ροσαλέδα, ο Χουανκάρ αντιμετώπιζε συχνά προβλήματα τραυματισμού.
Στις 9 Σεπτεμβρίου 2020, ο Χουανκάρ υπέγραψε διετές συμβόλαιο με τον Παναθηναϊκό. Στις 3 Απριλίου 2022, σημείωσε το πρώτη του γκολ για την ομάδα.
Εθνική ομάδα
Ο Χουανκάρ έχει πέντε συμμετοχές με την Εθνική Ισπανίας U21.
Εξωτερικοί σύνδεσμοι
Κατηγορία:Ισπανοί ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ισπανίας Κ21 Κατηγορία:Ποδοσφαιριστές Ρεάλ Μαδρίτης Καστίγια Κατηγορία:Ποδοσφαιριστές Σεγούντα Ντιβιζιόν Β Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Ρεάλ Σαραγόσα Κατηγορία:Ποδοσφαιριστές Ρεάλ Μπέτις Κατηγορία:Ποδοσφαιριστές Γρανάδα ΚΦ Κατηγορία:Ποδοσφαιριστές Μάλαγα ΚΦ Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Σούπερ Λιγκ Ελλάδας Κατηγορία:Ισπανοί ποδοσφαιριστές στο εξωτερικό Κατηγορία:Ξένοι ποδοσφαιριστές στην Ελλάδα
Σιβιτανίδειος Δημόσια Σχολή Τεχνών και Επαγγελμάτων
Η Σιβιτανίδειος Δημόσια Σχολή Τεχνών και Επαγγελμάτων (ΣΔΣΤΕ) είναι νομικό πρόσωπο δημόσιου δικαίου (ΝΠΔΔ) με έδρα την Καλλιθέα Αττικής και συνεχίζει να παρέχει μέση και κατώτερη τεχνική εκπαίδευση συντηρούμενη από το κληροδότημα του Βασιλείου Σιβιτανίδη και υπό την εποπτεία του Υπουργείου Παιδείας. Στη Σιβιτανίδειο λειτουργούν τομείς μηχανολογίας, ηλεκτρολογίας, ηλεκτρονικής, δομικών έργων κ.ά.
Ιδρύθηκε στην Καλλιθέα το 1927 με τη διαθήκη του Βασιλείου Σιβιτανίδη, μεγαλοεπιχειρηματία και ευεργέτη από την Αλεξάνδρεια της Αιγύπτου (1830–1921). Αρχικά λειτούργησε με πέντε ειδικότητες οι οποίες στη συνέχεια αυξήθηκαν. Στις αρχές της δεκαετίας του '50 πελάτες της Σχολής ήταν η Πάντειος Σχολή, το ΠΙΚΠΑ, το Υπουργείο Οικονομικών, Βιομηχανίας, Εθνικής Άμυνας κ.ά. για εργασίες ξυλουργικές, μηχανουργικές κ.λπ. Στα μέσα της δεκαετίας αυτής 1.000 περίπου μαθητές φοιτούσαν στα τμήματα της Σιβιτανιδείου σε διάφορες ειδικότητες.
Στα πλαίσια της Σχολής λειτουργούν και Ινστιτούτο Επαγγελματικής Κατάρτισης (ΙΕΚ) και Κέντρο Δια Βίου Μάθησης Επιπέδου 2 (ΚΕΔΙΒΙΜ2). Μέχρι το σχολικό έτος 2008–2009 υπήρχε και Γενικό Λύκειο (ΓΕΛ), ενώ από το σχολικό έτος 2012–2013 λειτουργεί το 1ο Επαγγελματικό Λύκειο (1ο ΕΠΑΛ) στους τομείς της Υγείας και Πρόνοιας, Γεωπονίας, τροφίμων και περιβάλλοντος καθώς και στον τομέα της πληροφορικής.
Εξωτερικοί σύνδεσμοι
Σιβιτανιδειος Κατηγορία:Καλλιθέα Αττικής
Οικογένεια Ράλλη (αθηναϊκός κλάδος)
Οι Ράλληδες των Αθηνών αποτελούν κλάδο οικογένειας Ράλλη εκ Κωνσταντινουπόλεως, μέλη της οποίας διακρίθηκαν στο εμπόριο, τα νομικά και την πολιτική. Ο κλάδος των Αθηνών ανέδειξε τρεις πρωθυπουργούς καθώς και αρκετούς στρατιωτικούς και νομικούς.
Παραπομπές
Ραλλη * *
ΒΔ
Η συντομογραφία ελληνικών χαρακτήρων ΒΔ ή Β.Δ. μπορεί να αναφέρεται:
Ουμπέρτο Λέντσι
Ο Ουμπέρτο Λένζι (ιταλ. Umberto Lenzi, 6 Αυγούστου 1931 - 19 Οκτωβρίου 2017) ήταν Ιταλός σκηνοθέτης με σταδιοδρομία κυρίως σε φθηνά αστυνομικά φιλμ.
Γεννήθηκε στις 6 Αυγούστου του 1931 στη Μάσα Μαριτίμα, στα νότια της Τοσκάνης, στην Ιταλία. Σκηνοθέτησε μια από τις πιο αμφιλεγόμενες ταινίες όλων των εποχών, το θρυλικό "exploitation" Cannibal Ferox (1981) καθώς και την κινηματογραφική μεταφορά του διάσημου Ιταλικού κόμικ Kriminal (1966). Πέθανε στις 19 Οκτωβρίου 2017 στη Ρώμη.
Εξωτερικοί σύνδεσμοι
Κατηγορία:Ιταλοί σεναριογράφοι Κατηγορία:Ιταλοί παραγωγοί ταινιών Κατηγορία:Ιταλοί σκηνοθέτες κινηματογράφου
Mens sana in corpore sano
Δείτε επίσης
Κατηγορία:Λατινικές φράσεις
Κυστίδιο
Τα κυστίδια είναι μικρά σφαιρικά υγρά σωματίδια μέσα σε κάποιο υγρό. Ο όρος συνήθως αναφέρεται στα σφαιρίδια που βρίσκονται στο κυτταρόπλασμα ενός ευκαριωτικού κυττάρου. Τα κυστίδια και πιο συγκεκριμένα τα κυστίδια μεταφοράς είναι υπεύθυνα για τη μεταφορά ουσιών μέσα στο κύτταρο και συμμετέχουν στη διαδικασία της εξωκυττάρωσης (εκκριτική οδός) και της ενδοκυττάρωσης (οδός ενδοκυττάρωσης). Επίσης διακινούν διαλυτές πρωτεΐνες και μεμβράνες μεταξύ των κυτταρικών διαμερισμάτων.
Κατηγορία:Κυτταρικά οργανίδια
Αρχιερατικός σάκκος
thumb|right|250px|Αρχιερατικός σάκκος του μητροπολίτη Νικομηδείας Νεόφυτου. Αφιερώθηκε το 1629 στη μονή Τιμίου Προδρόμου Σερρών (Μουσείο Μπενάκη)
Ο αρχιερατικός σάκκος είναι λειτουργικό ένδυμα του επισκόπου στην Ορθόδοξη Εκκλησία. Ετυμολογικά η λέξη αποδίδεται στην εβραϊκή λέξη «σακ» που σημαίνει «το ένδυμα της μετάνοιας και ταπείνωσης».
Περιγραφή
Αρχικά ο σάκκος ήταν επίσημο ένδυμα των Αυτοκρατόρων της Βυζαντινής Αυτοκρατορίας. Μετά την Άλωση της Κωνσταντινούπολης το 1453, ο Οικουμενικός Πατριάρχης αντικατέστησε το πολυσταύριο φαιλόνιο, που ως τότε φορούσαν οι επίσκοποι, με το σάκκο, και στη συνέχεια τον ακολούθησαν όλοι οι επίσκοποι της Εκκλησίας. Αυτό έγινε για να καταδειχθεί ότι κατά την περίοδο της Τουρκοκρατίας ο Πατριάρχης με την Ιεραρχία συνέχιζαν, ως ένα βαθμό, την πολιτική οργάνωση του υπόδουλου λαού. (Ωμοίως και το αυτοκρατορικό στέμμα έγινε η μίτρα των επισκόπων).
Ο σάκκος συμβολίζει τη χλαίνα της ύβρεως του Κυρίου. Φέρει δώδεκα κουδουνάκια, που συμβολίζουν τη διδασκαλία των δώδεκα Αποστόλων, την οποία συνεχίζουν οι επίσκοποι.
Σάκκος Κατηγορία:Ιστορία της ένδυσης
Εποχή του Ανθρώπου
Εποχή του Ανθρώπου, επίσης γνωστή σαν Ολόκαινο Ημερολόγιο είναι ένα σύστημα χρονολόγησης που προσθέτει ακριβώς 10.000 χρόνια στις ημερομηνίες του καθιερωμένου προ και μετά Χριστόν συστήματος (π.Χ. - μ.Χ., γνωστού και σαν Έτος του Κυρίου μας, Anno Domini) ή του συστήματος της Κοινής Χρονολογίας (ΚΕ), αρχίζοντας έτσι να μετρά τα έτη με αφετηρία την έναρξη της Ολοκαίνου και της Νεολιθικής Επανάστασης. Οι υποστηρικτές του συστήματος υποστηρίζουν ότι κάνει την γεωλογική, αρχαιολογική, δενδροχρονολογική και ιστορική χρονολόγηση ευκολότερη, καθώς και ότι χρησιμοποιεί ως βάση του ένα γεγονός οικουμενικά πιο ουδέτερο από τη γέννηση του Ιησού Χριστού: τη γέννηση του σύγχρονου ανθρώπινου πολιτισμού.
Το τρέχον έτος 2023 μπορει να μετατραπεί σε έτος ΕΑ με την προσθήκη ενός "1" στην αρχή του, γίνεται δηλαδή 12023 ΕΑ. Το σύστημα προτάθηκε από τον Ιταλό επιστήμονα Τσέζαρε Εμιλιάνι το 1993.
Κίνητρο
Ο Εμιλιάνι πρότεινε το νέο ημερολόγιο προκειμένου να λύσει προβλήματα που θεωρούσε ότι υπήρχαν στο σύστημα Έτους Κυρίου, μεταξύ άλλων:
Παραπομπές-αναφορές
Κατηγορία:Συστήματα χρονολόγησης Κατηγορία:Γεωχρονολόγηση
Ιωσήφ Γεωργειρήνης
Ο Ιωσήφ Γεωργειρήνης ή Γεωργερίνης ήταν Έλληνας λόγιος του 17ου αιώνα
Βιογραφικά στοιχεία
Γεννήθηκε στη Μήλο το 1640. Πέρασε έξι χρόνια ως μοναχός στο Άγιο Όρος και χειροτονήθηκε στις 7 Οκτωβρίου 1666 αρχιεπίσκοπος Σάμου, όπου διετέλεσε επί πενταετία. Ήταν άνδρας πολυμαθής και φιλελεύθερος που δεν ανέχονταν να συμμορφωθεί προς τις καταπιεστικές υποδείξεις των Τούρκων, ενώ τον ενοχλούσε η δουλοφροσύνη των προκρίτων της Σάμου. Τα πατριωτικά του αισθήματα τον ανάγκασαν να παραιτηθεί από αρχιεπίσκοπος Σάμου και να μεταβεί στην Πάτμο, όπου ενοικίασε την επικαρπία των κτημάτων του σπηλαίου της Αποκαλύψεως ισοβίως έναντι διακοσίων σκούδων. Αλλά και εκεί τον δυσαρεστούσε η δεινή κατάσταση των ομοεθνών του, και αποφάσισε να φύγει μακρυά για να βρει την ειρήνη του. Το 1674 διερχόμενος από τη Φλωρεντία, ο Γεωργειρήνης πήγε με αποστολή του δυτικού επισκόπου της Βολατέρρας ως έξαρχος των Ελλήνων Μανιατών που είχαν καταφύγει στη Σοανή της Τοσκάνης. Επιστρέφοντας στη Σάμο από την Ιταλία παρέλαβε εκατό περίπου οικογένειες Σαμίων και Μηλίων και τις οδήγησε στο Λονδίνο. Εκεί ο τότε δούκας της Υόρκης και μετά βασιλιάς της Αγγλίας Ιάκωβος τους υποδέχτηκε φιλοφρόνως και τους παραχώρησε γη για να κτίσουν τα σπίτια τους, στο μέρος που ονομάστηκε «Ελληνική οδός» (Greek Street) και να ιδρύσουν εκκλησία της Παναγίας βυζαντινού ρυθμού στην οδό Crown-Street Soho κοντά στην Ελληνική οδό. Στο Λονδίνο ο Γεωργειρήνης προσπάθησε να ιδρύσει ελληνικό Γυμνάσιο στην Οξφόρδη, και διατήρησε αλληλογραφία με πολλούς Άγγλους επισκόπους. Οι προσπάθειές του όμως δεν καρποφόρησαν. Αγνοείται το τέλος της ζωής του.
Έργα του
Το μόνο σύγγραμμα του Γεωργειρήνη που έχουμε είναι η «Περιγραφή της παρούσης καταστάσεως της Σάμου, Ικαρίας, Πάτμου και Άθωνος». Επίσης βρίσκονται και επιστολές του στη Βιβλιοθήκη της Οξφόρδης.
Πηγές
Κατηγορία:Έλληνες λόγιοι του 17ου αιώνα
Οι Ευχούληδες
Οι Ευχούληδες (αγγλικά: Trolls) είναι Αμερικανική κωμική ταινία κινουμένου σχεδίου παραγωγής του 2016.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2016 Κατηγορία:Ταινίες κινουμένων σχεδίων της 20th Century Fox Κατηγορία:Ταινίες κινουμένων σχεδίων της DreamWorks Animation Κατηγορία:Αμερικανικές κωμικές ταινίες Κατηγορία:Αμερικανικές ταινίες κινουμένων σχεδίων Κατηγορία:Αμερικανικές 3D ταινίες Κατηγορία:Ταινίες σε σενάριο Τζόναθαν Έιμπελ και Γκλεν Μπέργκερ Κατηγορία:Ταινίες με μουσική σύνθεση Κρίστοφ Μπεκ Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες κινουμένων σχεδίων του 2016
Ατακάμα
300px|right|thumb|Η έρημος Ατακάμα Η έρημος Ατακάμα (Desierto de Atacama) βρίσκεται στη βόρεια Χιλή. Αποτελεί ουσιαστικά μια άνυδρη πεδιάδα αποτελούμενη από λεκάνες αλάτων, άμμου και ξερής λάβας, εκτεινόμενη από τις Άνδεις έως τον Ειρηνικό Ωκεανό. Έχει ηλικία 15 εκατομμυρίων ετών και είναι 100 φορές πιο ξηρή από την δεύτερη ξηρότερη περιοχή της Γης, την Κοιλάδα του Θανάτου στην Καλιφόρνια των ΗΠΑ. Μάλιστα κατέχει το παγκόσμιο ρεκόρ της πλέον μακροχρόνιας ξηρασίας, καθώς έχει καταγραφεί περίοδος 400 ετών χωρίς βροχή, έως το 1971.
Η συνολική της επιφάνεια είναι 181.300 τετραγωνικά χιλιόμετρα (μεγαλύτερη της Ελλάδας). Το ύψος της βροχής ανέρχεται μόλις στο 1 mm ετησίως, κατά μέσον όρο. Γενικά είναι περιοχή πλούσια σε ορυκτό πλούτο, καθώς και σε αστρονομική παρατήρηση λόγω του υψόμετρου και του ανέφελου συνήθως ουρανού που επικρατεί. Το φαντασμαγορικό τοπίο κάποιων σημείων, έχει χρησιμοποιηθεί και ως μοντέλο για την προσομοίωση συνθηκών στα εδάφη του πλανήτη Άρη.
Εξωτερικοί σύνδεσμοι
Κατηγορία:Γεωγραφία της Χιλής Κατηγορία:Έρημοι
Μαρία Πάρνη
Μαρία Πάρνη ήταν η ονομασία ελληνικής κοινωνικής σειράς που προβλήθηκε στα μέσα του 1981 από τον τηλεοπτικό σταθμό ΕΡΤ, σε 24 επεισόδια. Ήταν από τις τελευταίες ασπρόμαυρες σειρές των πρώτων ετών της έγχρωμης, από τον Ιανουάριο του 1979, ΕΡΤ.
Υπόθεση
Στις παραμονές του Β΄ Παγκοσμίου Πολέμου, η Μαρία Πάρνη, που είναι μια φεμινίστρια της εποχής, πεθαίνει σε βαθιά γεράματα. Ο νευρικός εγγονός της, ανοίγει το ημερολόγιό της, για να μάθει τη ζωή της γιαγιάς και των γονιών του.
Βασικά στοιχεία
Τα γυρίσματα της σειράς ξεκίνησαν το Δεκέμβριο του 1980 και έλαβαν χώρα στο Studio ATA 1, αν ήταν και σε παραγωγή της εταιρείας Αστήρ TV. Το σίριαλ αυτό βασίστηκε στο μυθιστόρημα του 1933 «Ο προορισμός της Μαρίας Πάρνη» του Ακαδημαϊκού συγγραφέα Θανάση Πετσάλη - Διομήδη, ενώ η διασκευή του σεναρίου για την τηλεόραση έγινε από τον Τάκη Χατζηαναγνώστου. Επίσης, σηματοδότησε την επιστροφή της Ζωής Λάσκαρη στην τηλεόραση για πρώτη φορά μετά τη σειρά Ρωμαίος και Ιουλιέτα του 1975 στην ΥΕΝΕΔ.
Η σειρά Μαρία Πάρνη είναι μία από αυτές που, δυστυχώς, δεν διασώζονται στο Αρχείο της ΕΡΤ. Μάλιστα δεν έχει ποτέ προβληθεί σε επανάληψη από την ΕΡΤ, είχε όμως προβληθεί το 1981 στο ΡΙΚ, αλλά τελικώς διαγράφηκε το 1983.
Εξωτερικοί σύνδεσμοι
Κατηγορία:Τηλεοπτικές σειρές ΕΡΤ Κατηγορία:Ελληνικές δραματικές τηλεοπτικές σειρές Κατηγορία:Ελληνικές τηλεοπτικές σειρές βασισμένες σε βιβλία
Αρχιπέλαγος Τουαμότου
Οι Νήσοι Τουαμότου (κατ΄ ερμηνεία της γαλλικής τους ονομασίας: Îles Tuamotu) ή, επισήμως, Αρχιπέλαγος Τουαμότου (γαλλικά: Archipel des Tuamotu) είναι μια ομάδα ατολλών στον νότιο Ειρηνικό Ωκεανό που διοικητικά αποτελεί τμήμα της Γαλλικής Πολυνησίας. Το αρχιπέλαγος περιλαμβάνει τις περισσότερες ατόλλες της Γαλλικής Πολυνησίας και έχει τη μεγαλύτερη συστάδα ατολλών στον κόσμο, διασκορπισμένες σε μία έκταση όση είναι η έκταση της Δυτικής Ευρώπης. Το μεγαλύτερο νησί είναι η Ρανγκιρόα.
Παραπομπές
Κατηγορία:Γεωγραφία της Γαλλικής Πολυνησίας Κατηγορία:Αρχιπελάγη Τ
Κατάλογος πρωθυπουργών του Ιράκ
Ο Πρωθυπουργός του Ιράκ διορίζεται από τον πρόεδρο. Ο πρώτος που διατέλεσε στο αξίωμα ήταν ο Αμπντ Αλ-Ραχμάν Αλ-Γκιλάνι, το 1920. Σημερινός κάτοχος του αξιώματος είναι ο Μοχάμεντ Σιά Αλ Σουντανί από τις 13 Οκτωβρίου 2022.
Ακολουθεί κατάλογος με τους διατελέσαντες πρωθυπουργούς.
Παραπομπές
Ιρακ
Ευρωπαϊκοί Πανεπιστημιακοί Αγώνες 2012
Οι Ευρωπαϊκοί Πανεπιστημιακοί Αγώνες 2012, επίσης γνωστοί ως Κόρδοβα 2015 η 1η Ευρωπαϊκή Πανεπιστημιάδα, ήταν η εναρκτήρια έκδοση των Ευρωπαϊκών Πανεπιστημιακών Αγώνων, μίας διεθνής αθλητικής διοργάνωσης πολλών αγωνισμάτων που διοργανώθηκε από την Ευρωπαϊκή Ένωση Πανεπιστημιακού Αθλητισμού (EUSA) που είναι μέλος της Διεθνής Πανεπιστημιακής Ομοσπονδίας Αθλητισμού (FISU) και πραγματοποιήθηκε στην Κόρδοβα, της Ισπανίας, από τις 13 έως τις 23 Ιουλίου του 2012.
Συνολικά 2.583 αθλητές από 32 Εθνικές Πανεπιστημιακές Αθλητικές Ομοσπονδίες της Ευρώπης και 151 πανεπιστήμια, διαγωνίστηκαν σε 10 αθλήματα και 28 αγωνίσματα.
Εγκαταστάσεις
thumb|right|Το Vista Alegre Sports Hall Οι κύριες εγκαταστάσεις ήταν:
Μετέχουσες χώρες
Όλες οι χώρες μέλη της Ευρωπαϊκής Ένωσης Πανεπιστημιακού Αθλητισμού κλήθηκαν να λάβουν μέρος στους Αγώνες. Κατά τη στιγμή της πρόσκλησης, η Ευρωπαϊκή Ένωση Πανεπιστημιακού Αθλητισμού περιλάμβανε 43 μέλη. Τελικά συμμετείχαν 32 Εθνικές Πανεπιστημιακές Αθλητικές Ομοσπονδίες και έλαβαν μέρος 2.583 αθλητές.
Αθλήματα
Το πρόγραμμα στην 1η Ευρωπαϊκή Πανεπιστημιάδα στην Κόρδοβα περιείχε 10 αθλήματα με συνολικά 28 αγωνίσματα. Τα 8 ήταν Ολυμπιακά αθλήματα (το ράγκμπι σέβενς προστέθηκε το 2016) και τα δύο μη ολυμπιακά αθλήματα (ποδόσφαιρο σάλας και ράγκμπι σέβενς). Επίσης το μπιτς βόλεϊ και το ράγκμπι σέβενς ήταν ως προαιρετικά αθλήματα στους Αγώνες.
Τα ακόλουθα 28 αγωνίσματα στα 10 αθλήματα που πραγματοποιήθηκαν στους Αγώνες ήταν τα εξής (ο αριθμός των αγωνισμάτων τους είναι στην παρένθεση):
Εξωτερικοί σύνδεσμοι
Κατηγορία:Ευρωπαϊκοί Πανεπιστημιακοί Αγώνες Κατηγορία:Πολυαθλητικές διοργανώσεις το 2012 Κατηγορία:Κόρδοβα
Οι Ευχούληδες 2: Παγκόσμια Περιοδεία
Οι Ευχούληδες 2: Παγκόσμια Περιοδεία (αγγλικά: Trolls World Tour) είναι αμερικανική κωμωδία κινουμένων σχεδίων με υπολογιστή παραγωγής 2020 και είναι η συνέχεια της ταινίας κινουμένων σχεδίων του 2016 Οι Ευχούληδες.
Παραπομπές
Κατηγορία:Ταινίες του 2020 Κατηγορία:Ταινίες παραγωγής Universal Pictures Κατηγορία:Ταινίες κινουμένων σχεδίων της Universal Pictures Κατηγορία:Ταινίες κινουμένων σχεδίων της DreamWorks Animation Κατηγορία:Αμερικανικές κωμικές ταινίες Κατηγορία:Αμερικανικές 3D ταινίες Κατηγορία:Ταινίες με μουσική σύνθεση Θίοντορ Σαπίρο Κατηγορία:Ταινίες σε σενάριο Τζόναθαν Έιμπελ και Γκλεν Μπέργκερ Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες κινουμένων σχεδίων του 2020
Τσέρινγκ Τομπγκάι
Βιογραφία
Σπούδασε μηχανολόγος μηχανικός και απέκτησε πτυχίο μπάτσελορ από το πανεπιστήμιο του Πίτσμπεργκ το 1990. Εν συνεχεία πήρε μεταπτυχιακό τίτλο στη Δημόσια Διοίκηση από το πανεπιστήμιο του Χάρβαρντ το 2004. Προτού κατέλθει στον πολιτικό στίβο εργαζόταν ως δημόσιος υπάλληλος.
Μεταξύ άλλων διατέλεσε διευθυντής του υπουργείου Εργασίας από το 2003 ως το 2007.
Παραπομπές
Κατηγορία:Πρωθυπουργοί του Μπουτάν
Μπέστλα (δορυφόρος)
Η Μπέστλα (αγγλικά: Bestla) ή Κρόνος XXXIX (Saturn XXXIX) είναι ένας φυσικός δορυφόρος του πλανήτη Κρόνου. Η ανακάλυψή του ανακοινώθηκε από τους Σκοτ Σέπαρντ, Ντέιβιντ Τζιούιτ, Jan Kleyna και Μπράιαν Μάρσντεν στις 4 Μαΐου του 2005, ύστερα από παρατηρήσεις στο διάστημα μεταξύ 13 Δεκεμβρίου 2004 και 5 Μαρτίου 2005 και του δόθηκε η προσωρινή ονομασία S/2004 S 18.
Έχει περίπου 7 χιλιόμετρα διάμετρο και περιφέρεται γύρω από τον Κρόνο σε μέση απόσταση 20.192.000 χλμ. σε 1.088 ημέρες, σχηματίζοντας κλίση 147° προς την Εκλειπτική (151° προς τον Ισημερινό του Κρόνου), με ανάδρομη φορά και εκκεντρότητα 0,5176.
Εξωτερικοί σύνδεσμοι
Κατηγορία:Φυσικοί δορυφόροι Κρόνου
Δεσποτισμός
Ο Δεσποτισμός είναι μία μορφή διακυβέρνησης στην οποία μία ενιαία οντότητα κυβερνά με απόλυτη εξουσία. Η εν λόγω οντότητα μπορεί να είναι ένα άτομο, όπως σε μία απολυταρχία, ή μπορεί να είναι μία ομάδα, όπως σε μία ολιγαρχία. Ο ίδιος ο Δεσποτισμός σημαίνει να "κυβερνάς με τον τρόπο ενός δεσπότη", και δεν θα έπρεπε να συγχέεται με την πραγματική και μοναδική θέση του 'Δεσπότη'.
Στην καθομιλουμένη, ο 'δεσπότης' έχει εφαρμοσθεί υποτιμητικά για ένα πρόσωπο, συγκεκριμένα έναν αρχηγό κράτους ή κυβέρνησης, που καταχράται την δύναμη και την εξουσία του στο λαό. Με αυτή την έννοια, μπορεί να έχει ανέλθει και ως "τύραννος". Συναφής έννοια έχει εξελιχτεί να είναι και ο δικτάτορας, αν και οι όροι "δεσπότης" και "τύραννος" τείνουν να δίνουν έμφαση στην σκληρότητα και ίσως την ευχαρίστηση που προέρχεται από αυτή, ενώ ο όρος "δικτάτορας" σε περισσότερη βιαιότητα και άδικη εφαρμογή του νόμου.
Εξωτερικοί σύνδεσμοι
Κατηγορία:Αποικιοκρατία Κατηγορία:Ολιγαρχία
Στρυμόνας
250px|μικρογραφία|Ο ποταμός Στρυμόνας από τη γέφυρα δίπλα στον Λέοντα της Αμφιπόλεως με μέτωπο στην Παραλία Οφρυνίου Ο Στρυμόνας (βουλγαρικά: Струма, Στρούμα) είναι ποταμός της νοτιοανατολικής Ευρώπης με συνολικό μήκος 392 χιλιόμετρα, από τα οποία 274 βρίσκονται σε βουλγαρικό έδαφος και 118 σε ελληνικό. Στο ελληνικό έδαφος, ο ποταμός ρέει αποκλειστικά στο έδαφος της Περιφερειακής Ενότητας Σερρών και μαζί με τον Αγγίτη που είναι ο κυριότερος ελληνικός παραπόταμός του, ανήκουν στην υδρογραφική λεκάνη της ανατολικής Μακεδονίας.
Η λεκάνη απορροής του καλύπτει έκταση 17.300 τ.χλμ., από αυτά τα 11.035 τ.χλμ. ανήκουν στη Βουλγαρία και τα 6.295 τ.χλμ. στην Ελλάδα, η δε μέση ετήσια απορροή του εκτιμάται σε 3.440 x 106 κυβικά μέτρα. Τα πετρώματα της λεκάνης απορροής του είναι κυρίως μεταμορφωμένα αποτελούμενα από γνευσίους, σχιστόλιθους και μάρμαρα. Υπάρχουν, επίσης, εκρηξιγενή πετρώματα και μεταλλοφόρα ιζηματογενή. Σε ορισμένες θέσεις της κοίτης του υπάρχουν συγκεντρώσεις προσχωματικού χρυσού.
Ο ποταμός είναι πλούσιος σε φερτές ύλες που προσχώνουν συνεχώς στην πεδιάδα των Σερρών και τη Λίμνη Κερκίνη. Συγκεκριμένα, υπολογίζεται ότι μεταφέρονται τουλάχιστον τέσσερα εκατομμύρια (4.000.000) κυβικά μέτρα φερτών υλών ετησίως, σε μέση ετήσια απορροή 3,4 δισεκατομμυρίων κυβικών μέτρων νερού. Το πλάτος του ξεπερνάει τα 250 μέτρα, ενώ το βάθος του φτάνει τα 3 μέτρα.
Όνομα και Μυθολογία
Σύμφωνα με την Ελληνική μυθολογία ο Στρυμών ήταν βασιλιάς της Θράκης και γιος του Άρη. Όταν ο γιος του Ρήσος –μητέρα του ήταν η μούσα Ευτέρπη– σκοτώθηκε μπροστά στα τείχη της Τροίας, ο Στρυμόνας έπεσε στο ποτάμι που τότε ονομαζόταν Παλαιστίνος και που από τότε μετονομάστηκε σε Στρυμόνα (Ψευδοπλούταρχος, Περὶ ποταμῶν καὶ ὄρων ἐπωνυμίας 11.1.1).
Το προηγούμενο όνομα του ποταμού ήταν Παλαιστίνος από το όνομα του μυθικού βασιλιά της Θράκης Παλαιστίνου που πνίγηκε στο ποταμό που έφερε μέχρι τότε το όνομα Κόρναζος.
Στην αρχαία Ελληνική γλώσσα και την καθαρεύουσα συναντάται ως Στρυμών (γεν.: «Στρυμόνος»). Στη βουλγαρική, ο ποταμός ονομάζεται Στρούμα (Струма), ενώ από την περίοδο της Τουρκοκρατίας είναι γνωστός, στην τουρκική, με την ονομασία Καρά-Σού (Karasu, μαύρο νερό). Σύμφωνα με την Britannica Concise Encyclopedia, το όνομα του ποταμού έχει θρακική ρίζα και προέρχεται από τη λέξη «sru» που σημαίνει ρέμα, αντίστοιχη με την αγγλική λέξη «stream», τη λέξη «sruaimm» που σημαίνει ποταμός στην αρχαία ιρλανδική γλώσσα, τη λιθουανική λέξη «straumuoe» που σημαίνει γρήγορο ρέμα, την ελληνική «ρεύμα» που αποδίδει το ρέμα, την αλβανική «rrymë» που σημαίνει κύλισμα νερού, shri rain.
Η σημασία του στον αρχαίο κόσμο
Ο Στρυμόνας ποταμός ήταν πολύ γνωστός στον αρχαίο κόσμο, όπως φαίνεται από τη συχνή μνεία του ονόματός του στις αρχαίες φιλολογικές πηγές (Ηρόδοτο, Θουκυδίδη, Τίτο Λίβιο, Στράβωνα, Πλίνιο, Πτολεμαίο κ.α.). Ο Αισχύλος αναφέρει στην τραγωδία του Αγαμέμνων (της Ορέστειας) τους ανέμους που πνέουν από τον ποταμό ως καθοριστικούς για την πλεύση των πλοίων των Αργείων προς την Τροία.